open-index/open-wikipedia-markdown huggingface dataset:
Rimminjärvi (Kuhmoinen, Myllykylä)

**Rimminjärvi** on Pirkanmaalla Kuhmoisissa sijaitseva järvi.

## Maantietoa
Järven pinta-ala on 4,4 hehtaaria ja se on 450 metriä pitkä ja 150 metriä leveä. Se sijaitsee seututie 325 ja Lummennen välissä ja se on Kukasjärven laskuojan Myllypuron  läpivirtausjärvi, joka laskee Lummennen Rimminlahteen. Siinä ei ole kartan mukaan saaria. Järven rantaviivan pituus on 1,1 kilometriä ja sen rannat kuuluvat Myllykylän asukkaiden elinpiiriin.

## Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueeseen (35.78), jonka Vesijaon valuma-alueeseen (35.784) järvi kuuluu. Siihen laskee Myllypuron lisäksi pohjoisesta oja, jonka valuma-alueella sijaitsevat Mustajärven ja Katajajärvi, ja toinen metsämaan kuivatusoja kaakosta. Järven vedenpinnan korkeus on 114,1 metriä mpy, mikä on sama kuin Lummenneellä, johon Rimminjärvi laskee.

## Historiaa
Kalmbergin kartastossa vuodelta 1855–1856 Myllypuron mutkassa sijaitsi Rimi-niminen talo ja purossa oli yläjuoksulla vesimylly. Vuoden 1965 peruskartassa ei järven rannalle ollut rakennettu vapaa-ajan asuntoja. Järven pohjoisrantaan johti uudelta ohikulkutieltä lyhyt tie. Seuraavassa vuoden 1985 kartassa laskuojan yli johti silta ja pohjoisrannalle oli rakennettu tie, jonka varressa sijaitsi ensimmäinen vapaa-ajan asunto.

## Lähteet
Svenska lantbruksproducenternas centralförbund

**Svenska lantbruksproducenternas centralförbund SLC rf** () on suomalainen ruotsinkielinen maanviljelijöiden etujärjestö. Se on suomenkielisen Maa- ja metsätaloustuottajain keskusliiton (MTK) sisarjärjestö, joka toimii ruotsinkielisillä rannikkoalueilla. 

SLC:llä on noin 13 000 jäsentä ja neljä alueellista liittoa: Österbottens svenska producentförbund (ÖSP), Nylands svenska producentförbund (NSP), Åbolands svenska lantbruksproducentförbund (ÅSP) ja Ålands producentförbund (ÅPF). Lisäksi siihen kuuluu kolme alueellista metsänomistajien liittoa. Keskusjärjestön tarkoitus on valvoa ruotsinkielisen maaseudun taloudellisia, sosiaalisia ja kulttuurisia etuja. Sillä on yhteinen Brysselin edustusto MTK:n ja Pellervo-Seuran kanssa. SLC julkaisee *[[Landsbygdens Folk]]* -lehteä.

Suomen ensimmäinen ruotsinkielinen maataloustuottajien järjestö Allmogeförbundet perustettiin vuonna 1925 Uudellamaalla. SLC:n perustivat edellämainitut neljä maakunnallista liittoa joulukuussa 1945.

## Lähteet

## Aiheesta muualla
* Järjestön kotisivu.
Fernando Vázquez

**Fernando Vázquez Pena** (s. 24. lokakuuta 1954 O Pino, Espanja) on espanjalainen jalkapallovalmentaja. 

## Valmentajaura
Vázquez valmensi vuosien 1994–2004 aikana useita eri espanjalaisseuroja, joista suurin osa pelasi maan korkeimmalla sarjatasolla Primera Divisiónissa. Kauden 2004–2005 päätteeksi hänen toimiessaan Celta Vigon käskyttäjänä, joukkue nousi pääsarjaan ja jatkoi nousuaan myös kaudella 2005–2006 korkeimmalla sarjatasolla sijoittuen lopulta kuudenneksi, mikä oikeutti UEFA Cup -paikkaan.

Hänet erotettiin vigolaisseuran päävalmentajan paikalta 9. huhtikuuta 2007 paikallisvastustaja Deportivo La Coruñalle hävityn paikallistaiston jälkeen. Valmentaessaan vielä Celtaa, hän otti vastuulleen myös epävirallisen Galician jalkapallomaajoukkueen vetovastuun yhdessä pitkäaikaisen Deportivo-luotsi Arsenio Iglesiasin kanssa.

11. helmikuuta 2013 Vázquez siirtyi Deportivo La Coruñan päävalmentajaksi, oltuaan lähes kuusi vuotta pois seuravalmennustehtävistä. Vázquez korvasi tehtävästä erotetun Domingos Paciêncian ja hänestä tuli näin jo joukkueen kauden kolmas päävalmentaja. Vázquezin johdolla Deportivo sijoittui Segunda Divisiónissa toiseksi ja nousi takaisin pääsarjatasolle. Kauden jälkeen Deportivo teki Vázquezin kanssa kaksivuotisen jatkosopimuksen.  Hän sai kuitenkin yllättäen potkut heinäkuun alussa. 

## Lähteet

## Aiheesta muualla
* Fernando Vázquezin valmentajauran tilastot BDFutbol-sivustolla
Vacansoleil-DCM

**Vacansoleil-DCM** oli alankomaalainen UCI Pro -tason maantiepyöräilyn ammattilaistalli. Se perustettiin P3 Transfer-Batavus -tallin pohjalta kaudeksi 2009. Tallin pääsponsori oli leirintälomapalveluja tarjoava Vacansoleil. Tallin toiminta loppui kauden 2013 jälkeen. 

Tallin pyöräilijöistä Thomas De Gendt sijoittui kolmanneksi Italian ympäriajossa 2012. Marco Marcato voitti samana vuonna Pariisi–Tours-klassikon.

## Kauden 2013 joukkue
:''Tilanne 16. maaliskuuta 2013

## Lähteet
Pietarin palatsit

**Pietarin palatsit** on kirja, jossa esitellään kaikki Pietarin kaupungin keskeisimmät palatsit, joihin lukeutuu myös joitain entisten aatelisten yksityisiä palatseja. Suurin osa esitellyistä palatseista on yleisölle avoimia, ja kirjaan on merkitty niiden aukioloaikoja. Kirjan on kirjoittanut Kaarina Kaurinkoski.

Teoksessa on yhdeksän lukua ja lopussa henkilöhakemisto.
* Esipuhe
* Keisarillisia palatseja
* Palatsirantakadun suuriruhtinaspalatsit
* Keisarinnojen suosikeilleen rakentamia palatseja
* Palatseja Fontanka-kanavan varrella
* Bolšaja Morskaja -kadun palatseja
* Iisakin kirkon aukio
* Palatseja Englantilaisella rantakadulla
* Keisarilliset esikaupunkipalatsit

## Lähteet
SEA

**SEA** tai **Sea** voi tarkoittaa seuraavia:

* Entinen Suomen elokuva-arkisto, nykyisin Kansallinen audiovisuaalinen arkisto
* Suomen Evankelinen Allianssi
* Seattle-Tacoman kansainvälinen lentoasema
* Yleistä lyhennelmää hakukonemainonnasta (*search engine advertising*)
* Sea, seuraavien henkilöiden sukunimi:
** Daniela Sea (s. 1977), yhdysvaltalainen näyttelijä ja muusikko
Donkki (lehti)

**Donkki** oli kristillinen 7–12-vuotiaille lapsille suunnattu harraste- ja raamatunlukulehti. Lehti sisälsi  raamattuaiheisten tarinoiden lisäksi palstoja harrastuksiin, ystävyyteen, askarteluun ja kokkaukseen liittyen. Lehdessä tutustuttiin Raamattuun seikkailevien kaverusten Sakun, Ruutin ja Donkki-aasin kanssa. Lehti keskittyi kristillisen uskon perusasioihin. Sitä jaettiin myös ilmaiseksi Kansanlähetyksen piirijärjestöjen toimistoilla. Lehti lakkautettiin Kansanlähetyksen talousvaikeuksien myötä keväällä 2024.

Raamatunlukijain Liiton kautta Donkin taustajärjestöinä oli 21 jäsenjärjestöä herätysliikkeistä ja vapaista suunnista. Lehden päätoimittaja oli Aleksi Soininen.

## Lähteet

## Aiheesta muualla
* Donkki-lehden kotisivut
The Psycho Season

**The Psycho Season** on vuonna 2010 perustettu oululainen synkkää rockia soittava yhtye. Musiikki on sekoitus grungea, heavy metalia ja stoner rockia. 

Yhtye aloitti keikkailun kesällä 2012. Vuoteen 2017 mennessä The Psycho Season oli julkaissut kaksi demoa, yhden EP:n, yhden LP:n ja singlen. The Psycho Season on myös julkaissut musiikkivideot kappaleista ”Down” ja "Preposterous War".

## Jäsenet
*Patu Ekdahl – rummut (2010–)
*Simo Lukkari – soolokitara (2010–)
*Mikko Pakanen – komppikitara (2016–)
*Juho Manninen – basso (2010–)
*Jukka Ruottinen – laulu (2016–)

### Entiset jäsenet
*Lauri Peisterä – laulu (2011–2013)
*Tero Antero Laine – laulu (2014–2016)
*Raine Kyrö – kitara (2010–2016)

## Diskografia
### Albumit
* 
* 
* 

### EP-levyt
* 

## Aiheesta muualla
*
Yvonne Gräsbeck

**Dagny Helena Yvonne Gräsbeck-Mountassir** (10. helmikuuta 1960 Turku – 22. lokakuuta 2008 Helsinki) oli suomalainen sopraanolaulaja. Gräsbeck opiskeli musiikkia muun muassa Turun Musiikkiopistossa ja Sibelius-Akatemiassa, josta hän valmistui musiikin maisteriksi vuonna 1997. Gräsbeckin opettajia olivat Liisa Linko-Malmio ja Anita Välkki. Hän opiskeli myös kitaransoitoa.

Yvonne Gräsbeckin oopperarooleihin kuuluivat *[[Carmen]]in* Micaëla ja *[[La bohème]]n* Musetta.Helsingin Kaupunginteatterin ohjelmistossa 1980-luvun lopulla olleessa *Kuinka äkäpussi kesytetään* -näytelmässä Gräsbeck lauloi ja soitti kitaraa

Gräsbeck tuli toiseksi Suomen euroviisukarsinnassa 1979 Lasse Mirschin kirjoittamalla laululla ”Hyvästi ystäväin”.

Yvonne Gräsbeckin isä oli säveltäjä Gottfrid Gräsbeck, ja viulisti Manfred Gräsbeck ja pianisti Folke Gräsbeck ovat hänen veljiään.

## Diskografia
* *Amado mio* (1990)

## Lähteet
Civilization V: Brave New World

**Sid Meier’s Civilization V: Brave New World** on toinen lisäosa strategiapelille *[[Civilization V]]*. Se julkistettiin 15. maaliskuuta 2013 ja julkaistiin heinäkuussa 2013. *Brave New World* keskittyy diplomatiaan ja kulttuuriin.

## Uudet ominaisuudet
* **Uudistettu kulttuurivoitto**: Uudistetussa kulttuurivoitossa pelaaja levittää kulttuuriaan ympäri maailmaa tarkoituksenaan nousta johtavaksi kulttuuriksi. Ns. suurtöitä voidaan luoda taiteilija-, kirjailija- ja muusikkoyksiköiden, museoiden, oopperatalojen ja kirjastojen avulla. Peliin lisätään myös arkeologiyksikkö, jotka voi käyttää muinaisien kulttuurillisten artefaktien löytämiseksi. 
* **Ideologiat**: Teollisen aikakauden aikana pelaaja pystyy valitsemaan yhden kolmesta eri ideologiasta: Vapaus, järjestys tai autokratia. Ideologiat vaikuttavat pelaajan suhteisiin muiden kansakuntien kanssa ja tuovat uusia ominaisuuksia pelaajalle.
* **Maailmankongressi**: Peliin on lisätty diplomaattinen maailmankongressi, jossa kansakunnat voivat äänestää esimerkiksi kauppasaarroista, resurssien rajoittamisesta, World Games -isäntäkaupungin päättämisestä ja ydinaseiden käytöstä. Pelin edetessä nykyaikaan maailmankongressi muuttuu Yhdistyneiksi kansakunniksi sallien uuden diplomatiavoiton.
* **Kansainväliset kauppareitit**: Peliin on lisätty kansainväliset kauppareitit, jotka voivat kulkea maitse tai meritse. Ne tuottavat pelaajalle rahaa, ja voivat myös levittää myös uskontoa, kulttuuria ja tiedettä. Sodassa vastapuolella olevan kansakunnan kauppareittejä on mahdollista estää.
* **Kaksi skenaariota**: Lisäosassa on mukana skenaariot Yhdysvaltain sisällissodasta ja Afrikan valloituksesta.

## Pelattavat kansakunnat
Lisäosan mukana tulee yhdeksän uutta siviilisaatiota:

*Assyria / Assurbanipal
*Brasilia / Pedro II
*Indonesia / Gajah Mada
*Marokko / Ahmad al-Mansur
*Portugali / Maria I
*Puola / Kasimir III Suuri
*Shoshonit / Pocatello
*Zulumaa / Shaka Zulu
*Venetsia / Enrico Dandolo

## Uudet maailmanihmeet
Lisäosan mukana tulee kahdeksan uutta maailmanihmettä.
*Parthenon
*Broadway
*Globe-teatteri
*Borobudur
*Uffizi
*Punainen linnoitus
*Prora
*Kansainvälinen avaruusasema (ISS)

## Lähteet
The One That Got Away

”**The One That Got Away**” on kappale yhdysvaltalaisen laulaja-lauluntekijän Katy Perryn toiselta studioalbumilta *[[Teenage Dream (Katy Perryn albumi)|Teenage Dream]]*. Kappale julkaistiin kuudentena singlenä albumilta 4. lokakuuta 2011.

Kappaleen ovat tuottaneet Dr. Luke ja Max Martin ja kirjoittaneet Katy Perry, Dr. Luke sekä Max Martin. Musiikkivideon kappaleeseen on ohjannut Floria Sigismondi.

## Lähteet
Pietari (matkaopas)

**Pietari** () on kovakantinen matkaopaskirja Pietarista. Pikaopas on yhteenveto kaupungin suosituimmista nähtävyyksistä ja tarkoitettu auttamaan matkailijaa paikan päällä. Oppaassa käsitellään kaupungin ympäristöä ja kaupunginosia ja annetaan käytännön neuvoja. Opas kuuluu WSOY:n Taskuopas-sarjan kaupunkikirjoihin.

## Lähteet
Kalle Sognnes

**Karl Sognnes** eli **Kalle Sognnes** (1945 Bergen – 29. elokuuta 2019)  oli norjalainen arkeologi, joka toimi professorina Trondheimissa Norjan teknis-luonnontieteellisellä yliopistossa (NTNU). Hän tuli tunnetuksi kirjoituksistaan norjalaisista kalliomaalauksista ja -piirroksista.

## Lähteet

## Aiheesta muualla
* NTNU: Yliopiston työntekijä
Norris Bowden

**Robert Norris Bowden** (13. elokuuta 1926 North York, Ontario – 9. huhtikuuta 1991 North York, Ontario) oli kanadalainen taitoluistelija. Hän sai parinsa Frances Dafoen kanssa hopeaa vuoden 1956 talviolympialaisissa Cortina d'Ampezzossa. Hän kilpaili myös talviolympialaisissa 1952 Oslossa jääden pariluistelussa viidennelle sijalle. Bowden ja Dafoe voittivat yhdessä myös kaksi taitoluistelun maailmanmestaruutta (1954, 1955) ja saivat maailmanmestaruuskilpailuissa kaksi hopeaa (1953, 1956).

Bowden saavutti menestystä myös yksinluistelijana. Hän toimi luistelu-uransa jälkeen muun muassa tuomarina kilpailuissa. Hänellä oli Master of Business Administration -tutkinto, ja hän työskenteli vakuutusmeklarina. Hän oli perustamassa Toronton Centennial Infant and Child Centreä ja toimi sen puheenjohtajana. Bowden pääsi Canadian Sports Hall of Fameen, Canadian Olympic Hall of Fameen ja Skate Canada Hall of Fameen. Hän kuoli 64-vuotiaana sydänsairauteen.

## Lähteet
Lenzerheide

**Lenzerheide** (, , virallisesti *Lenzerheide/Lai*) on kesä- ja talviurheilukeskus Itä-Sveitsissä, Graubündenin kantonissa, Vaz/Obervazin kunnassa. Lenzerheide on ollut tunnettu lomapaikka 1800-luvun lopulta alkaen. Lenzerheiden ja Valbellan kylät muodostavat yhtenäisen alueen, mutta Lenzerheide on yleisemmin markkinoinnissa käytetty nimi koko alueelle.

## Talviurheilukeskus
Talviurheilukeskukseksi Lenzerheide on kehittynyt 1930-luvulta alkaen. Lenzerheidessa on järjestetty alppihiihdon maailmancupin kilpailuja 1990-luvulta alkaen.

## Maantiede
Lenzerheide sijaitsee noin 15 kilometriä Churista etelään, noin 1&nbsp;500 metrin korkeudessa. 

## Liikenne
Churista Tiefencastelin kautta Italiaan kulkeva päätie 3 () kulkee Lenzerheiden läpi. Lenzerheiden kautta on postiautoreittejä Churista Tiefencastelin kautta Sankt Moritziin, Davosiin ja Bivioon sekä Vaz/Obervazin kuntakeskukseen.  

## Lähteet
*
* 

### Viitteet

## Aiheesta muualla

* Lenzerheiden-Valbellan verkkosivut
Varnhemin luostarikirkko

**Varnhemin luostarikirkko** () on Ruotsissa Skaran kunnassa entisen Varnhemin luostarin yhteydessä sijaitseva kirkko. Sisterssiläiset rakensivat sen vuonna 1150. Kirkko paloi melkein kokonaan vuonna 1234, mutta se rakennettiin uudestaan. Birger-jaarli on haudattu kirkkoon.

## Lähteet

## Aiheesta muualla

* Varnhemin luostarialueen kotisivut  
* Skara pastorat: Varnhems klosterkyrka  
* Smultronställen i Skaraborg: Varnhems klosterkyrka 
* Bebyggelseregistret: Varnhems klosterkyrka
Kaupan liitto

**Kaupan liitto** on suomalainen kaupan alan edunvalvontajärjestö, joka aloitti toimintansa vuonna 2005 kun Kaupan Keskusliitto ja Kaupan Työnantajaliitto yhdistyivät. Liiton tavoitteena on kaupan alan yritysten toimintaedellytysten kehittäminen ja elinkeino- ja työnantajaeduista huolehtiminen.

Liiton jäsenenä on noin 1600 yritystä ja 18 jäsenliittoa tai kumppanuusyhdistystä. Kaupan liiton jäsenet ovat  samalla myös Elinkeinoelämän keskusliiton (EK) jäseniä. Jäsenyritykset toimivat vähittäis- ja tukkukaupassa ja edustavat päivittäistavara- ja erikoiskaupan, teknisen kaupan sekä autokaupan toimialoja.

Kaupan liitto neuvottelee työnantajajärjestönä kaupan alan työehtosopimukset, ratkaisee työriitoja, palvelee jäseniään työsuhdeasioissa ja järjestää koulutusta. Lisäksi liitto huolehtii kaupan alan edunvalvonnasta ja vaikuttamisesta sekä välittää päättäjille tietoa kaupan alan tilanteesta ja tarpeista sekä merkityksestä yhteiskunnassa. Liitto tuottaa tutkimuksia ja selvityksiä päätöksenteon ja jäsenten toiminnan tueksi.

Kaupan liiton hallituksen puheenjohtajana toimii Jorma Rauhala (Keskon pääjohtaja) ja varapuheenjohtajana Hannu Krook (SOK:n pääjohtaja). Liiton toimitusjohtaja on Kari Luoto. Liiton keskustoimisto sijaitsee Helsingissä osoitteessa Eteläranta 10.

## Lähteet

## Aiheesta muualla
* Kaupan liiton verkkosivut
Taneli Luukkoinen

**Taneli Luukkoinen** (k. noin 1713 Inkerinmaa) oli suomalainen sissisoturi. Hän taisteli isonvihan aikaan venäläisiä vastaan jalkarakuunoiden johdossa ja sai majurin arvon 1711. Hän jäi vangiksi kaksi kertaa mutta onnistui pakenemaan dramaattisissa oloissa. Hänestä on kerrottu paljon tarinoita, mutta todelliset elämänvaiheet ovat hämärän peitossa.

## Lähteet

## Aiheesta muualla
*Mikkeli.fi 
*Taneli Luukkoinen, Inkeri.com

## Kirjallisuutta
*Koskimies, Y. S., Taneli Luukkoinen. Genos nro 3/ 1956, s. 88-89
Armas Luukko

**Armas Luukko** (4. lokakuuta 1908 Kuortane – 4. toukokuuta 1993 Espoo) oli suomalainen historioitsija, vuodesta 1954 Helsingin yliopiston Suomen historian ylimääräinen professori.

## Julkaisuja
* *Etelä-Pohjanmaan historia*, 1–3, 1945–1950
* *Etelä-Pohjanmaan keskiaika*, 1949
* *Pohjois-Pohjanmaan ja Lapin keskiaika sekä 1500-luku*, 1954
* *Vaasan historia*. 1.  1606-1721, Vaasan kaupunki, 1971
* *Vaasan historia*. 2.  1721-1808, Vaasan kaupunki, 1979
* *Tutkijan taipaleelta*, julk. Matti Luukko, 2008

## Lähteet

## Aiheesta muualla
Armas Luukon lehtiartikkeleita:
* Seuroin kalastettiin, tanssittiin, haudattiin, Suomen Kuvalehti, 23.01.1937, nro 4, s. 26, Kansalliskirjaston digitaaliset aineistot
Diavolezza

**Diavolezza** on vuori ja talviurheilukeskus Kaakkois-Sveitsissä, Graubündenin kantonissa, Pontresinan kunnassa, noin 20 kilometriä Sankt Moritzista kaakkoon.

Talviurheilukeskukseksi Diavolezza on kehittynyt 1950-luvulta alkaen, kun vuorelle (2&nbsp;973 m mpy.) rakennettiin vuonna 1956 köysiratayhteys. Diavolezzan köysiradan ala-asema on Berninan laaksossa noin 5 kilometriä Berninasolasta luoteeseen, 2&nbsp;100 metrin korkeudessa. Graubündenin korkeimmat vuoret, muun muassa Piz Bernina ja Piz Palü, sijaitsevat Diavolezzan välittömässä läheisyydessä, eteläpuolella.

## Liikenneyhteydet
Rhätische Bahnin Berninan radalla on *Bernina Diavolezzan* seisake. Diavolezzaan on linja-autoyhteys Sankt Moritzista, Pontresinasta, Poschiavosta ja Livignosta. Köysiratayhteys on toiminnassa koko vuoden lukuun ottamatta noin kahden kuukauden taukoa loka-joulukuulla. Ala-aseman ohitse kulkee myös valtakunnallinen päätie nro 29, jonka varressa on köysiradan pysäköintialueet.

## Lähteet
*
* 

### Viitteet

## Aiheesta muualla
Lybeck

**Lybeck**, **Lübeck** tarkoittaa seuraavia:

* *Lübeck*, Lyypekin kaupungin saksankielinen nimi
* 5108 Lübeck, päävyöhykkeen asteroidi

## Laivat
* Lisa von Lübeck, replikalaiva
* Lübeck (F214), saksalainen fregatti
* Lübeck (F224), saksalainen fregatti
* Lübeck (1813), venäläinen linjalaiva

## Sukunimi
;Lybeck
* Baba Lybeck (s. 1966), suomalainen toimittaja
* Edvard Wilhelm Lybeck (1840–1885), suomalainen evankeliseen herätysliikkeeseen kuulunut pastori
* Edvard Wilhelm Lybeck (1864–1919), suomalainen lääkäri ja Elämänmäen luonnonparantolan perustaja
* Gustaf Edvard Lybeck (1851–1927), suomalainen pappi, valtiopäivämies ja rovasti
* Jacob Wilhelm Lybeck (1859–1930), suomalainen merenkulkuneuvos ja kommodori
* Jakob Juhonpoika Lybeck (n.1655–1693), kappalainen
* Johan Ludvig Lybeck (1853–1925), suomalainen arkkitehti
* Marita Lybeck (1906–1990), o.s. Hahl, suomalainen keramiikka- ja tekstiilitaiteilija
* Mikael Lybeck (1864–1925), suomenruotsalainen runoilija
* Paul Werner Lybeck (1861–1911), suomenruotsalainen kirjailija ja juristi
* Petter Lybeck (1841–1900), urkujenrakentaja ja lukkari
* Sebastian Lybeck (1929–2020), suomenruotsalainen kirjailija
* Sigurd Lybeck (1895–1975), norjalainen kirjailija
* Sofie Louise Lybeck (1840–1908), suomalainen sairaskodin perustaja

;Lübeck
*Vincent Lübeck (1654–1740), saksalainen säveltäjä.

## Katso myös
*Fanny Lybecker (1845–1907), suomenruotsalainen runoilija
*Georg Lybecker (k. 1718), ruotsalainen soturi
Falklandinkettu

**Falklandinkettu** (*Dusicyon australis*) on sukupuuttoon kuollut koiraeläin. Nisäkäsnimistötoimikunnan ehdotus sen uudeksi nimeksi on **falklandinkoira**. Paikalliset käyttivät siitä nimitystä ”warrah”. Lajia esiintyi vain Falklandinsaarilla, mistä se hävisi vuonna 1876.

## Historia
Laji tunnetaan pääasiassa Charles Darwinin kuvausten perusteella. Sillä oli kellanruskea turkki ja valkoinen hännänpää. Falklandinketun ruokavalio on vielä hämärän peitossa, mutta se saattoi saalistaa hanhia, pingviinejä sekä hyönteisiä ja asua koloissa. Darwinin vieraillessa saarilla vuonna 1833 kettu oli jo harvinainen. Falklandinkettua metsästettiin turkkinsa takia ja koska se uhkasi paikallisten lampaita. Kettu ei osannut pelätä ihmistä eikä voinut piiloutua puuttomilla saarilla.

## Sukulaissuhteet
Falklandinketun kallon piirteiden erikoisen yhdistelmän perusteella lajin on arveltu olevan sukua koirille (*Canis*), eteläamerikanketuille (*Lycalopex*) ja ravunsyöjäketulle (*Cerdocyon thous*). 2000-luvulla tehdyt DNA-analyysit ovat kuitenkin osoittaneet, että falklandinketun lähin elossa oleva sukulainen on harjasusi (*Chrysocyon brachyurus*). Falklandinketun ja harjasuden kehityslinjat erkanivat toisistaan arviolta 6,7 miljoonaa vuotta sitten. Sukupuuttoon kuollut *[[Dusicyon avus]]* saattoi olla vielä läheisempää sukua falklandinketulle.

## Alkuperä
Nykyään Falklandinsaaria erottaa Etelä-Amerikasta 460 km leveä salmi eivätkä saaret ole olleet yhteydessä mantereeseen edes jääkausien aikana, mikä herättää kysymyksiä, miten laji on päätynyt saarille. Jääkauden aikana Falklandinsaarten ja Etelä-Amerikan välinen salmi oli kuitenkin paljon kapeampi, kapeimmillaan vain noin 20 km, ja saattoi jäätyä kokonaan kylminä talvina. Koska falkandinkettujen edeltäjät olivat tottuneet etsimään ruokaa meren rannoilta, niillä oli paremmat mahdollisuudet kulkea jäätä pitkin saarille kuin muilla maanisäkkäillä.

## Lähteet

## Aiheesta muualla
* http://www.arkive.org/falkland-island-wolf/dusicyon-australis/
Centro Niemeyer

**Centro Niemeyer** (koko nimeltään **Centro Cultural Internacional Oscar Niemeyer**, tunnetaan myös nimellä **El Niemeyer**) on brasilialaisen arkkitehdin Oscar Niemeyerin suunnittelema kulttuurikeskus ja kansainvälinen kulttuurihanke, joka sijaitsee Avilésissa Asturian maakunnassa Espanjassa. Se vihittiin käyttöön 26. toukokuuta 2011.

Keskus rakennettiin keskelle sataman teollisuusaluetta, mutta sen ympäristöön on suunniteltu suuria muutoksia.

Keskuksen rakentamiseen on liittynyt talousepäselvyyksiä, ja yhdeksän kuukautta avaamisen jälkeen se suljettiin.

## Lähteet

## Aiheesta muualla

* Kotisivut
Afrovenator

**Afrovenator** ("Afrikkalainen metsästäjä") oli dinosaurussuku, joka eli 164-159 miljoonaa vuotta sitten jurakaudella. *Afrovenatorit* olivat muiden teropodien tapaan lihansyöjiä, ja ne olivat sukua megalosaurukselle.

## Fossiilit
*Afrovenatorista* on löydetty vain yksi luuranko, mutta se on hyvin säilynyt. Se on löydetty Nigeristä, Afrikasta vuonna 1993. Luurangosta puuttuu alaleuka, kallon osia, joitakin selkänikamia, joitakin kylkiluita sekä lantion osia. Etu- ja takaraajat ovat lähes täydellisessä kunnossa. Luurangon rakenteesta on voitu päätellä, että *Afrovenator* on ollut kevytrakenteinen ja siten myös nopealiikkeinen saalistaja.

## Koko ja ulkonäkö
*Afrovenatorin* pituus oli noin 7-9 metriä. Paino on tuntematon, mutta sen on arvioitu olleen noin 1-1,8 tonnia. *Afrovenatorin* pää oli suuri ja pitkä. Sen leuat olivat vahvat ja alaleuassa oli 14 hammasta. Raajat olivat hoikat. Eturaajoissa oli kummassakin kolme sormea jotka kaikki sisälsivät yhden terävän kynnen. Näitä kynsiä *Afrovenator* on varmasti käyttänyt saalistuksessa ja tarttunut niillä uhriinsa.

*Afrovenatorin* reisiluut olivat sääriluita pidemmät. Tämä merkitsee sitä että *Afrovenator* ei pystynyt juoksemaan kovaa mutta kuitenkin kohtalaista vauhtia. Eturaajat olivat selvästi takaraajoja lyhyemmät. Häntä oli tanakka ja paksu.

## Elinympäristö
Ennen *Afrovenatorin* elinaikaa Afrikka kuului suurmanner Pangeaan. Irrottuaan Pangeasta Afrikassa on ollut suuria vesistöjä ja ruohomaita, joiden läheisyydessä *Afrovenator* on elellyt.

## Ravinto
*Afrovenator* on todennäköisesti syönyt liskoja ja muita dinosauruksia.

## Muuta
* Sauropodi jobarian fossiileita on löydetty samalta alueelta kuin *Afrovenatorin* luuranko. On todennäköistä että myös tämä sauropodi on kuulunut *Afrovenatorin* ruokalistalle. Voi olla että *Afrovenator* on koon ja helppouden kannalta saalistanut mieluummin pienempiä yksilöitä.
* *Afrovenator* on ollut yksi aikansa hurjimpia petodinosauruksia. Se on voinut antaa kehityssuuntaa monille liitukauden teropodeille, kuten tyrannosaurus rexille.
* *Afrovenatorin* ajateltiin aluksi eläneen liitukaudella. Myöhemmin sen luurangon luut paljastuivat oletettua vanhemmiksi ja *Afrovenatorin* uusi elinajankohta sijoitettiin jurakaudelle.
* *Afrovenator* esiintyy japanilaisessa animesarjassa Dinosaur King.

## Lähteet

## Aiheesta muualla
* http://www.palaeocritti.com/by-group/dinosauria/spinosauroidea/afrovenator
Ferribyn veneet

**Ferribyn veneet** käsittävät kolme pronssikautista venettä, jotka on löydetty Englannin itärannikolta Pohjois-Ferribystä Yorkshiressä. Ferribyn veneet ovat limilaitaisia veneitä, joiden laudat on sidottu punoksilla yhteen. Nämä veneet ovat varhaisimpia tunnettuja eurooppalaisia veneitä. 

## Löydöt
Ensimmäisenä vuonna 1937 löydetty Ferribyn vene 1 on parhaiten säilynyt. Alus on litteäpohjainen, 15 metriä pitkä ja 2,35 metriä leveä. Pohjan muodostaa kolme tammilankkua, ja sivuissa on myös kolme lankkua. Laudat on sovittu urilla toisiinsa. Sisäpuolelle oli kiinnitetty sauman peittävä soiro, ja se sekä sivulaudat on sidottu toisiinsa marjakuusipunoksin. Tilkitsemiseen oli käytetty sammalta. Pohjassa oli hakapalkit, jotka kiinnitettiin lovitetuilla palikoilla. Aluksessa on tilaa 18 melojalle, ja sen valmistusajankohdaksi on radiohiiliajoituksen avulla saatu aikaväli 1880-1680 eaa.

Noin 55 metriä ylävirtaan ensimmäisestä veneestä löydettiin vuonna 1940 Ferribyn vene 2. Se on ajoitettu välille 1940-1720 eaa. Kolmas vene löydettiin vuonna 1963, ja se on ajoitettu välille 2030-1780 eaa. Ensimmäinen vene kaivettiin esille vuonna 1946, mutta se jouduttiin paloittelemaan siirtoa varten. Veneet ovat esillä National Maritime Museumissa Greenwichissä. Ferribyn veneestä 1 on tehty myös rekonstruktio Cornwallin National Maritime Museumissa.

## Katso myös
*Hansonin vene

## Lähteet

## Aiheesta muualla
*
Automaattiset vakauttajat

Taloustieteessä **automaattiset vakauttajat**, joskus myös automaattiset stabilisaattorit, tarkoittavat valtion budjetin meno- ja tuloeriä jotka liikkuvat suhdannevaihteluihin nähden vastasyklisesti. Nopean talouskasvun aikaan valtion verotulokertymät kasvavat nopeasti ja työttömyysturva ym. sosiaalimenot laskevat, jolloin yksityinen sektori menettää tuloja ja joutuu yhä suuremman verokuorman maksajaksi. 

Taloustaantumassa tapahtuu päinvastainen ilmiö: valtion verotulot laskevat ja sen maksamat sosiaaliturvamenot nousevat jolloin valtio tukee yksityissektorin tuloja entistä enemmän omilla budjettimenoillaan ja rasittaa sitä entistä vähemmän veroillaan. Näin automaattiset vakauttajat toimivat kansantaloudessa suhdannevaihteluita tasaavana voimana.
Klasipruuki

**Klasipruuki** () on Porin 89. kaupunginosa. Alue on kaavoitettu omakotitaloasumiseen ja sen rakennuskanta koostuu pääosin 2010-luvun lopulla sekä 2020-luvun alussa rakennetuista taloista. Klasipruuki sijaitsee Länsi-Porissa, sen viereiset kaupunginosat ovat Paratiisinmäki ja Tuorsniemi. Peltoaukeiden takana on kaakossa Liikastenmäki ja lännessä Leppäkorpi.
## Lähteet

## Aiheesta muualla
*Porin kaupungin katusuunnitelmia
Kinidiini

**Kinidiini** (C20H24N2O2) on niin kutsuttuihin kiina-alkaloideihin kuuluva alkaloidi. Yhdistettä käytetään sydämen rytmihäiriöiden hoitoon. Kinidiini on kiniinin stereoisomeeri.

Kinidiini on WHO:n listalla yhteiskunnalle tärkeimmistä lääkkeistä.

## Esiintyminen ja ominaisuudet
Kinidiiniä esiintyy *[[Cinchona officinalis]]*&nbsp;-matarakasvissa ja useissa muissa *[[Cinchona]]*-suvun kasveissa. Yhdistettä eristetään kasveista ja otetaan talteen kiniinin eristyksen yhteydessä. Sitä voidaan myös valmistaa isomeroimalla kinidiinistä. Kinidiinin ominaiskiertokyky on trikloorimetaanissa +230° ja etanolissa +212°. Yhdisteen rakenne sisältää kaksi emäksistä typpiatomia, yhden kinoliinirenkaassa ja toisen kinuklidiinirenkaassa. Näistä kinuklidiinirenkaan typpiatomi on emäksisempi. Kinidiini liukenee vain vähän veteen, mutta paremmin orgaanisiin liuottimiin, kuten etanoliin tai trikloorimetaaniin.

## Vaikutusmekanismi
Kinidiini salpaa natriumkanavia ja estää kaliumionien ulosvirtausta. Yhdiste vaikuttaa myös sinussolmukkeisiin ja tahdistussoluihin pidentämällä aktiopotentiaalia. Kinidiini aiheuttaa QT-ajan ja PQ-ajan pidentymistä. Kinidiini metaboloituu 2-hydroksikinidiiniksi, jonka vaikutukset ovat samanlaiset kuin kinidiinin. Kinidiiniä käytetään erityisesti eteisvärinän hoitamisessa. Yhdistettä käytetään usein suolamuodossa, tyypillisesti joko kinidiiniglukonaattina tai -sulfaattina.

Kinidiinillä on myös malarialoisioita tappavia vaikutuksia, mutta se ei ole yhtä tehokas kuin kiniini.

## Sivuvaikutukset
Kinidiini pidentää QT-aikaa, mikä voi johtaa niin kutsuttuun kääntyvien kärkien takykardiaan. Yleisiä sivuvaikutuksia ovat pahoinvointi, ripuli ja ruokahalun menettäminen. Kinidiini voi aiheuttaa myös allergisia oireita, korvien soimista, muita kuulo- ja näköhäiriöitä ja pääkipua. Kinidiinimyrkytyksen (kinkonismi eli kiniinialkaloidimyrkytys) hoito on samankaltaista kuin kiniinimyrkytyksessäkin.

## Lähteet
Freddy Cannon

**Freddy Cannon** (oikealta nimeltään **Frederick Anthony Picariello Jr.**, s. 4. joulukuuta 1940) on yhdysvaltalainen rock and roll -laulaja, jonka suurimmat menestyskappaleet ovat ”Tallahassee Lassie” (1959), ”Way Down Yonder in New Orleans” (1959) ja ”Palisades Park” (1962).

## Elämä ja ura
Cannon työskenteli nuorena rekkakuskina kuten isänsäkin. Hän saavutti aluksi paikallista menestystä oman yhtyeensä Freddy Karmon & the Hurricanes kanssa. Hänen äitinsä kirjoitti sanat lauluun ”Rock and Roll Baby”, jonka nimi muuttui myöhemmin muotoon ”Tallahassee Lassie”. Laulu ei aluksi kiinnostanut levy-yhtiöitä joille sitä tarjottiin, mutta yksi Swan Recordsin omistajista, Dick Clark, kuuli kappaleen ja piti sitä julkaisemisen arvoisena, jos sovitusta parenneltaisiin muun muassa kättentaputuksin ja voimistamalla bassorummun ääntä. Yhtiö julkaisi levyn, se menestyi aluksi paikallisesti ja myöhemmin myös muualla Yhdysvalloissa ja Britanniassakin. Levy-yhtiön pyynnöstä taiteilijanimi vaihtui muotoon Freddy Cannon.

Cannon jatkoi levyttämistä ja sai muutaman vielä muutaman hitin 1960-luvulla. Parhaiten menestyivät kappaleet ”Abigail Beecher” (1964), ”Action” (1965) ja ””The Dedication Song” (1966). Hän on jatkanut levyttämistä ja esiintymistä vielä 2000-luvullakin.

## Lähteet
Punia

**Punia** on kylä eteläisessä Liettuassa, Alytusin kunnallispiirissa, Alytusin läänissä. Vuonna 2001 kylässä asui 809 asukasta. Kylä mainittiin ensimmäisen kerran vuonna 1382.

Tunnettu nähtävyys Puniassa on Margirisin kukkula, joka on 30 metriä korkea. Niemen-joen mutkassa sijaitsevalla kukkulalla on väitetty sijainneen legendoissa esiintynyt keskiaikainen Pilėnain linnoitus, jonka Saksalainen ritarikunta tuhosi vuonna 1336.

## Kuvia

Tiedosto:Punia church.jpg|Punian katolinen kirkko.
Tiedosto:Punia003.JPG|Punian keskustaa.
Tiedosto:Lithuania Punia Margiris Pilikalnis.jpg|Margirisin kukkula.


## Lähteet

## Aiheesta muualla

*Punian epäviralliset kotisivut
Luksnėnai

**Luksnėnai** on kylä eteläisessä Liettuassa, Alytusin kunnallispiirissa, Alytusin läänissä. Vuonna 2001 kylässä asui 614 asukasta.

## Lähteet
Yli-Iin suuralue

**Yli-Iin suuralue** on Oulun kaupungin suuralue. Se muodostettiin 1. tammikuuta 2013, kun Yli-Iin kunta lakkautettiin ja liitettiin osaksi Oulun kaupunkia. Suuralue muodostuu entisen Yli-Iin kunnan alueesta. Suuralueella asuu noin 1&nbsp;500 ihmistä. Yli-Ii on Oulun suuralueista pohjoisin.

## Kaupunginosat Yli-Iin suuralueella
* Pahkala
* Tannila
* Yli-Ii

## Lähteet

## Aiheesta muualla
Carl Johan Lindeqvist

**Carl Johan Lindeqvist** (6. lokakuuta 1834 Padasjoki – 19. maaliskuuta 1900 Helsinki) oli suomalainen opettaja ja klassisten kielten asiantuntija, joka sai professorin arvon.    

Lindeqvistin vanhemmat olivat kirkkoherra, filosofian tohtori Jakob Johan Lindeqvist ja Vilhelmina Lagerblad ja puoliso vuodesta 1861 Fanny Augusta Charlotta Lagerblad (k. 1917). Lindeqvist valmistui filosofian kandidaatiksi 1858 ja toimi sitten Helsingin yksityislyseon latinan ja kreikan opettajana vuoteen 1862, jolloin hän sai apurahan ulkomaan vierailuun valmistuakseen perustettavaksi suunnitellun normaalikoulun opettajaksi. Hänet valittiin tämän myöhemmin  ruotsalaiseksi lyseoksi nimetyn koulun ensimmäiseksi klassisten kielten yliopettajaksi 1864, missä tehtävässä hän toimi kuolemaansa saakka. Koulun rehtorina Lindeqvist toimi vuodesta 1895. Hän julkaisi joukon oppikirjoja, kuten *Latinsk elementarbok I-II* (1871–1873), joka ilmestyi myös suomeksi (1874–1875) ja jonka kolmannen ruotsalaisen painoksen Lindeqvist toimitti itse suomeksi 1890. Tunnetuksi tuli  myös Lindeqvistin teos *Kreikan kielioppi* (1881), joka julkaistiin suomeksi ja ruotsiksi. Siinä käytettiin ensimmäistä kertaa hyväksi vertailevan kielitieteen tuloksia. Lindeqvist toimi vt. sijaiskanslerin sihteerinä vuodesta 1897, papiston sihteerinä valtiopäivillä 1872–1891 sekä kirkolliskokouksen sihteerinä 1886. Professorin arvo hänelle myönnettiin vuonna 1889.

## Lähteet
Bertel Långhjelm

**Curt Bertel Casimir Långhjelm** (4. kesäkuuta 1903 Helsinki – 16. helmikuuta 1987 Helsinki) oli suomalainen teollisuusjohtaja, koulutukseltaan diplomi-insinööri. Hän sai vuorineuvoksen arvon 1962.

Långhjelm oli Wärtsilä-yhtymän apulaispääjohtaja 1951–1961, pääjohtaja 1962–1970, Suomen Metalliteollisuusyhdistyksen puheenjohtaja 1957–1959 ja Suomen Teollisuusliiton puheenjohtaja vuodesta 1960. Wärtsilän hallituksen varajäsen hän oli 1954–1955, jäsen 1956–1976 ja puheenjohtaja 1969–1976.

## Lähteet
Vatikaanin pommitus

**Vatikaanin pommitukset** tapahtuivat toisessa maailmansodassa 5. marraskuuta 1943 ja 1. maaliskuuta 1944. Kyseiset hyökkäykset olivat ainoat Vatikaaniin tehdyt iskut toisen maailmansodan aikana.

## Taustaa
Vatikaani oli ollut puolueeton koko sodan ajan. Kaupunki oli myös julistettu avoimeksi kaupungiksi vuoden 1943 elokuussa. Puolueettomuutensa vuoksi liittoutuneiden ja akselivaltojen pommittajille oli annettu käsky olla hyökkäämättä kaupunkiin Rooman pommitusten aikana. Tilanne kuitenkin muuttui kaksi kuukautta ennen pommitusta, kun Italian kuningaskunta allekirjoitti aselevon liittoutuneiden kanssa, mihin Natsi-Saksa vastasi nopeasti miehittämällä Rooman ja muodosti kuninkaallisen hallituksen tilalle diktaattori Benito Mussolinin hallitseman Salòn tasavallan (RSI).

## Vaikutukset
Vuoden 1943 pommitus alkoi 5. marraskuuta, kun Viterbosta lähtenyt italialainen Savoia-Marchetti SM.79 lentokone lensi kaupungin yli pudottaen viisi pommia Pietarinkirkkoon. Kaupunkiin pudotetusta viidestä pommista neljä aiheuttivat räjähtäessään vahinkoja Pietarinkirkolle. Kirkosta rikkoutui useita ikkunoita ja mosaiikkeja tuhoutui. Samalla myös Vatikaanin rautatie- ja vedenjakelujärjestelmät vahingoittuivat. Toinen pommitus tapahtui kaupungin laitamilla 1. maaliskuuta 1944, jolloin pommit osuivat Palazzo del Sant’Uffizion toimistorakennukseen surmaten yhden työntekijän, mutta arvokkaat taideteokset säilyivät suuremmilta vaurioilta.

## Tulkintoja
Alun perin brittiläis-amerikkalaisen lentokoneen uskottiin pudottaneen pommit kaupunkiin vahingossa. Vuoden 1943 pommituksen jälkeen, mm. sen ajan Dallasin ja Kansasin roomalaiskatolisten osastojen piispat Joseph Lynch ja Edwin O’Hara puolustelivat iskua sanoen, että pyhiin paikkoihin ei isketty ja pitivät hyökkäystä tarpeellisena akselivaltojen kukistamiseksi. Vuonna 2010 Vatikaanin arkiston italialaisten lehtien valokuvien ja dokumenttien tutkimuksista saatiin selville, että pommitusten tarkoituksena oli tuhota kaupungissa sijaitseva radioasema. Fasistit olivat vakuuttuneita siitä, että Vatikaanin radio lähetti sodan aikana koodattuja viestejä liittoutuneille. Vuoden 1943 hyökkäyksen oli suunnitellut johtava italialainen fasistipoliitikko Roberto Farinacci, joka toivoi pommituksen pysyvän RSI:n laskevan suosion vuoksi nimettömänä. Vahingot iskusta voi nähdä edelleen, mutta sitä ei ole opastettu millään tavalla. Vuoden 1944 pommitus on tulkittu mahdolliseksi lento-onnettomuuden aiheuttaneeksi virheeksi, minkä seurauksena pommit putosivat vaurioituneesta koneesta Vatikaanin raja-alueelle.

## Lähteet
Leipalingis

**Leipalingis** () on kauppala eteläisessä Liettuassa, Alytusin kunnallispiirissa, Druskininkain kunnassa. Vuonna 2001 kauppalassa asui 1 736 asukasta. 

## Lähteet

## Aiheesta muualla
Viečiūnai

**Viečiūnai** on kauppala eteläisessä Liettuassa, Druskininkain kunnassa, Alytusin läänissä. Vuonna 2001 Viečiūnaissa asui 1&nbsp;786 asukasta. 

## Lähteet
Neravai

**Neravai** (puolaksi *Nerowo*) on kylä eteläisessä Liettuassa, Druskininkain kunnassa, Alytusin läänissä. Vuonna 2001 kylässä asui 782 asukasta.

## Lähteet
Jyvälahti

**Jyvälahti** (myös *Jyvöälahti*, ) on autioitunut kylä Karjalan tasavallan Kalevalan piirin Luusalmen kunnassa Venäjällä. Se sijaitsee Ylä-Kuittijärven Kotilahden rannalla 15 kilometriä Uhtualta lounaaseen.

Jyvälahden kylä mainitaan Repolan pogostan valvontakirjassa vuonna 1679, jolloin siellä oli neljä taloa. Vuonna 1905 se kuului Uhtuan volostin eli kunnan Jyvälahden kyläkuntaan. Kuudenkymmenen kahden talon ja 231 asukkaan Jyvälahti oli Uhtuan kunnan toiseksi suurin kylä, jossa oli kirkko, koulu ja kyytiasema.

1920-luvulla perustettiin Uhtuan piirin Jyvälahden kyläneuvosto, johon vuonna 1933 kuuluivat myös Alajärven ja Enonsuun kylät. Kyläneuvoston alueella oli 484 asukasta, joista 443 oli karjalaisia, 22 suomalaisia ja 18 venäläisiä. Jyvälahden kylässä oli 228 asukasta. Sen kylänosia olivat Lampela, Lunta, Mantšo, Portahat, Suuriniemi, Tiilikkälä, Tuopää, Vaara ja Venaho. Toisen maailmansodan jälkeen Jyvälahti liitettiin Uhtuan kyläneuvostoon. Nykyään siellä on vain kesäasutusta.

Jyvälahdessa kävivät muun muassa A. J. Sjögren ja Elias Lönnrot, mutta runokylänä se ei ollut merkittävä. Se on jäänyt kulttuurihistoriaan ennen kaikkea I. K. Inhan vuonna 1894 ottamien valokuvien ansiosta. Nykyään Jyvälahti on yksi rakennuskannaltaan ja maisemiltaan parhaiten säilyneistä Vienan Karjalan kylistä. Virallisesti sillä on historiallisen asutuksen status. Rakennusmuistomerkkeihin kuuluvat 1800-luvun puolivälissä pystytetty tsasouna, kaksi vanhaa asuintaloa ja aitta. Kylän lähellä on kivikautisia asuinpaikkoja.

## Lähteet

## Kirjallisuutta
*
Kira Ivanova

**Kira Valentinovna Ivanova** (; 10. tammikuuta 1963 Moskova – 18. joulukuuta 2001 Moskova) oli venäläinen taitoluistelija. Hän sai pronssia yksinluistelussa vuoden 1984 talviolympialaisissa Sarajevossa. Hän osallistui myös talviolympialaisiin 1980 Lake Placidissa ja 1988 Calgaryssa.

Taitoluistelun maailmanmestaruuskilpailuissa Ivanova sai ainoana mitalinaan hopeaa vuonna 1985. Hän sai hopeaa myös neljissä perättäisissä Euroopan-mestaruuskilpailuissa vuosina 1985–1988. 1980-luvun alussa neuvostoliittolaiset asettivat Ivanovan joksikin aikaa kansainväliseen kilpailukieltoon. Tämä johtui muun muassa hänen alkoholin väärinkäytöstään, ailahtelevaisesta julkisesta esiintymisestään sekä myrskyisästä ammatillisesta ja romanttisesta suhteestaan valmentajaansa Vladimir Kovaljoviin.

Ivanova lopetti uransa vuonna 1988. Yrityksistä huolimatta hän ei toipunut alkoholiongelmastaan. Hän kuoli tuntemattomaksi jääneen tekijän puukottamana asunnossaan 38-vuotiaana.

## Lähteet
Sanna Koivisto (pikajuoksija)

**Sanna Koivisto** (s. 15. maaliskuuta 1977) on suomalainen uransa lopettanut pikajuoksija, joka edusti seuratasolla Aavasaksan Urheilijoita.

Koivisto oli mukana Suomen joukkueessa yleisurheilun maailmanmestaruuskilpailuissa 1997, jossa hän juoksi pikaviestissä aloitusosuuden. Yleisen sarjan Suomen-mestaruuskilpailuissa hänen parhaaksi saavutuksekseen jäi vuoden 1997 Kalevan kisojen neljäs sija 100 metrin juoksussa. Tässä kilpailussa hän juoksi myös uransa parhaan ajan 11,70.

Koivistoa valmensivat Jouni Paasimaa ja Marja Salmela.

## Lähteet
*

### Viitteet
Jouko Lehtinen

**Jouko Tapani Lehtinen** (s. 18. joulukuuta 1958 Lappi Tl) on suomalainen pikajuoksija, joka edusti seuratasolla Lapin Salamaa ja Viipurin Urheilijoita. Hänen valmentajanaan toimi Timo Tuominen.

Lehtinen sijoittui vuoden 1983 Kalevan kisoissa 100 metrillä kolmanneksi ja 200 metrillä toiseksi. Hän saavutti 200 metrillä myös kaksi muuta SM-mitalia oltuaan kolmas vuosina 1982 ja 1984. Lehtinen edusti Suomea sisäratojen EM-kisoissa 1983, jossa hän karsiutui alkuerissä 60 metrillä ja 200 metrillä. Hän oli mukana myös Helsingin MM-kisoissa 1983 välieriin selvinneessä pikaviestijoukkueessa.

## Lähteet
*
Luka (kappale)

**Luka** on yhdysvaltalaisen laulajan Suzanne Vegan kirjoittama ja esittämä, hänen *[[Solitude Standing]]* -albumiltaan vuonna 1987 julkaistu single. Siitä tuli Yhdysvalloissa hänen menestynein hittinsä, joka ylsi kolmannelle sijalle Billboard Hot 100 -listalla. Suomessa single nousi virallisen listan sijalle 21. Vega teki kappaleesta myös espanjankielisen version, joka sisällytettiin singleen.

Laulussa Luka-niminen lapsi kertoo omalla tavallaan kokemastaan kotiväkivallasta. Eräs kriitikko totesi laulun iloisen sävyn kuvaavan lapsen omaa vähättelyä asian suhteen tai jopa koko asian kieltämistä. Suzanne Vega sai idean lauluun samassa kerrostalossa asuneesta 9-vuotiaasta Luka-pojasta, joka ei kuitenkaan hänen mukaansa ollut perheväkivallan uhri. Vegan manageri Ron Fierstein ehdotti laulun julkaisemista singlenä, mutta laulaja itse ei uskonut alkuunkaan rankan aiheen menestymismahdollisuuksiin.

## Musiikkivideo
Musiikkivideon ohjasivat Michael Patterson ja Candice Reckinge. Sitä kuvattiin yli kolmen päivän ajan New York Cityssä. Videolla esiintyvää Lukaa näytteli Jason Cerbone.

## Listasijoitukset

## Lähteet
Bristol Bombay

**Bristol Bombay** (Type 130) on brittiläinen pommituslentokone. Lentokone oli kaksimoottorinen ja kaksoissivuvakaimellinen kiinteälaskutelineinen ylätaso. Se suunniteltiin vuonna 1931 spesifikaatioon C.26/31 perustuen. Toisen maailmansodan puhjetessa konetyyppi oli jo vanhentunut. 

Moottorit olivat Bristol Pegasus XXII -tyypin tähtimoottoreita, ja kukin 1&nbsp;010 hevosvoiman (753&nbsp;kW) tehoinen. Moottori oli yksirivinen ja 9-sylinterinen. Koneen huippunopeus oli 309&nbsp;km/h, lentomatkan maksimi 3&nbsp;589&nbsp;km ja lakikorkeus 7&nbsp;620 m. Puolustusaseille oli neljä erillistä ampumoa, joissa kussakin yksi 0,303 (7,7&nbsp;mm) kaliiperin konekivääri. Pommikuorman enimmäismäärä oli 907&nbsp;kg (2&nbsp;000&nbsp;lbs). 

Bombay-konetyyppiä käytettiin myös lentokuljetuksiin. Koneita tilattiin vain 50 kappaletta, ja ne palvelivat etupäässä Pohjois-Afrikan ja Välimeren, sekä Lähi-idän sotanäyttämöillä.

## Lähteet
*Chant, Chris: II Maailmansodan lentokoneet, Karisto, 2008, Hämeenlinna (suom. Petri Kortesuo) Alkuteos: Amber Books, 1999  (s. 69)

### Viitteet
Scream & Shout

"**Scream & Shout**" on yhdysvaltalaisen rap-artistin will.i.amin neljännen studioalbumin *[[willpower|#willpowerin]]* kappale, jolla esiintyy myös Britney Spears. Kappaleen ovat tehneet will.i.am, Jeff Martens ja Jean Baptiste, ja sen tuotti Martens salanimellä Lazy Jay. "Scream & Shout" julkaistiin *#willpowerin* kolmantena singlenä, joka ensiesitettiin Yhdysvalloissa radiosoitossa 19. marraskuuta 2012. Single lähetettiin Yhdysvalloissa CHR:ään Interscope Recordsin kautta 27. marraskuuta 2012. "Scream & Shout" on nopeatempoinen dancepopkappale, jonka sanoitus kertoo hauskanpidosta illanvietossa. Kappale interpoloi "Britney, bitch" -samplea, jota käytettiin Spearsin vuonna 2007 julkaistussa "Gimme More" -kappaleessa.

## Lähteet
Seirijai

**Seirijai** on kauppala eteläisessä Liettuassa, Lazdijain kunnallispiirissa, Alytusin läänissä. Vuonna 2001 kauppalassa asui 933 asukasta. 

## Lähteet

## Aiheesta muualla
Tribadismi

**Tribadismi** on seksiasento ja kahden naisen välinen yhdyntä, jossa kaksi hieroo sukuelimiään joko vastakkain tai jotain muuta ruumiinosaa (pois lukien suuta) vasten.

## Lähteet

## Aiheesta muualla
Krosna

**Krosna** on kauppala eteläisessä Liettuassa, Lazdijain kunnallispiirissa, Alytusin läänissä lähellä Puolan rajaa. Vuonna 2001 kauppalassa asui 401 asukasta. 

## Lähteet
Maataloustieteen historia

**Maataloustiede** alkoi nykyaikaisessa mielessä 1700-luvulla. Englantilainen keksijä Jethro Tull teki tuolloin vuoroviljelyn kokeiluja ja maatalouskoneiden prototyyppejä. Hänen tutkimuksensa otettiin innostuneesti vastaan Britanniassa, ja ne suorastaan mullistivat viljelymenetelmät Britanniassa.

Elintarviketeollisuuden alalla tutkimuksen ensi askelet otettiin 1800-luvun alussa, kun Saksassa perustettiin sokerijuurikastehdas.

1840-luvulla tehtiin lannoitetutkimuksia sekä Britanniassa että Saksassa. Viljelijät olivat jo vuosisatojen ajan tienneet, että maa tarvitsee lannoitusta, mutta ei tiedetty, miksi maa viljeltäessä köyhtyi. Kokeilemalla huomattiin joidenkin aineiden lisäävän kasvua, mutta sama aine ei tehonnut aina. 1700-luvun lopussa tehtiin useita tieteellisiä tutkimuksia, joissa löydettiin yhteys typen ja maan tuottoisuuden välillä, mutta ei tiedetty, miten typpeä saisi maahan.

1830-luvulla keksittiin, että linnun uloste eli guano on tehokas aine viljavuuden lisäämisessä. Sitä alettiin koota merilintujen pesimäpaikoilta esimerkiksi Perusta. Guanon käyttö vei pohjan aikaisemmin kukoistaneelta makkikaupalta, jonka myötä kaupunkien ihmisulosteet saatiin lisäämään peltojen viljavuutta. Guanovaihe ei toisaalta kestänyt kauan, sillä suurisuuntainen guanon kerääminen tyhjensi lintusaaret tästä aineesta. Tällöin pulmaan saatiin tieteellinen ratkaisu brittiläiseltä maanomistajalta John Bennet Lawesilta.

Lawes teki vuodesta 1840 alkaen kokeita luujauholannoitteilla perustamallaan Rothampstead Experimental Station -nimisellä koetilalla. Hän havaitsi, että luujauho lisäsi kasvua tietyillä maalajeilla, mutta ei kaikilla. Lawes tarkkaili myös kotieläinten ruokintaa eri ruokavalioilla ja tämän vaikutusta lantaan ja edelleen viljavuuteen. Lisäämällä luujauhoon mineraalifosfaattia hän sai aikaan keinolannoitteen, jota hän nimitti superfosfaatiksi. Sen valmistamiseen perustettiin tehdas Thames-joen varteen.

Samanaikaisesti (1820-luvulta alkaen) saksalainen kemisti Justus von Liebig julkaisi ratkaisevat tiedot kasvinviljelyn ja maaperän ravinnepitoisuuden suhteista. Tämä synnytti maatalouskemian ja uudenaikaisen maanviljelyn, joka perustui väkilannoitteiden käyttöön ja maaperätutkimuksiin.

1900-luvun alussa löydettiin uudelleen munkki Gregor Mendelin 1800-luvulla tekemät tutkimukset perinnöllisyydestä. Tämän seurauksena kasvin- ja eläinjalostus muuttui tieteelliseksi. Ranskalaisen Louis Pasteurin tutkimukset mikro-organismeista edistivät 1860-luvulta alkaen esimerkiksi pilaantumisen torjuntaa.
## Lähteet
Fredrik Lönnbeck

**Fredrik Waldemar Lönnbeck** (26. maaliskuuta 1854 Tammisaari – 5. marraskuuta 1914 Tukholma) oli suomalainen toimittaja ja vapaakirkollinen johtaja.  

Fredrik Lönnbeckin vanhemmat olivat värjäri Henrik Lönnbeck ja Aqvilina Eleonora Lindgrén ja puoliso vuodesta 1885 Ida Castalia Lindström. Lönnbeck kävi alkeiskoulun ja opiskeli Haminan kadettikoulussa, mutta lähti merille vuonna 1868. Vapaakirkollisen uskonnollisen herätyksen hän sai Liverpoolissa 1879 ja työskenteli vuoteen 1883 Englannissa. Suomeen asetuttuaan Lönnbeck ryhtyi toimimaan vapaakirkollisen asian puolesta, muun muassa järjestäen 1883 ensimmäisen yleisen vapaakirkollisen kokouksen ja perustaen ja julkaisten lehtiä *Lekmannen* (1884–1885) ja *Tro och lif* (1885–1887). Hän laati Suomen vapaakirkollisten ohjelman, *De frikyrkliga program*, joka hyväksyttiin marraskuussa 1889 Tampereella. Seuraavasta vuodesta Lönnbeck alkoi julkaista vapaakirkollista viikkolehteä *Evangelisk kristendomen*, mutta päädyttyään erimielisyyksiin liikkeen muiden johtohenkilöiden kanssa lopetti lehden 1898. Vuodesta 1900 alkaen hän työskenteli Ruotsissa ja julkaisi siellä uskonnollista kuukausilehteä *Facklan*.

## Lähteet
Kailiniai

**Kailiniai** on kylä eteläisessä Liettuassa, Lazdijain kunnallispiirissa, Alytusin läänissä lähellä Puolan ja Valko-Venäjän rajaa. Vuonna 2001 kylässä asui 505 asukasta. 

## Lähteet
Lazdijai (kylä)

**Lazdijai** on kylä eteläisessä Liettuassa, Lazdijain kunnallispiirissa, Alytusin läänissä lähellä Puolan rajaa. Vuonna 2001 kylässä asui 493 asukasta. 

## Lähteet
Matuizos

**Matuizos** on kylä eteläisessä Liettuassa, Varėnan kunnallispiirissa, Alytusin läänissä lähellä Valko-Venäjän rajaa. Vuonna 2001 kylässä asui 1&nbsp;312 asukasta.

## Lähteet
Perloja

**Perloja** on kylä eteläisessä Liettuassa, Varėnan kunnallispiirissa, Alytusin läänissä. Vuonna 2001 kylässä asui 744 asukasta. 

## Kuvia

Tiedosto:Perlojos baznycia.jpg|Kirkko Perlojassa.
Tiedosto:Bison on stamp Lithuania Perloja.jpg|Perlojan vaakuna liettualaisessa postimerkissä vuodelta 1994.
Tiedosto:Perloja-Vytautas-01.jpg|Vytautas Suuren patsas Perlojassa.

  
## Lähteet

## Aiheesta muualla
Thilo Stralkowski

**Thilo Stralkowski** (s. 2. toukokuuta 1987 Essen) on saksalainen maahockeypelaaja. Hän pelasi ensimmäisen ottelunsa Saksan maahockeymaajoukkueen jäsenenä helmikuussa 2011. Hän kilpaili vuoden 2012 kesäolympialaisissa Lontoossa ja oli siellä mukana voittamassa lajissaan kultaa.

## Lähteet
Naujieji Valkininkai

**Naujieji Valkininkai** on kylä eteläisessä Liettuassa, Varėnan kunnallispiirissa, Alytusin läänissä. Vuonna 2001 kylässä asui 544 asukasta. 

## Lähteet